Felix Hamrin

Felix Teodor Hamrin (Mönsterås, 1875eko urtarrilaren 14a – Jönköping, 1937ko azaroaren 27a) suediar handizkari eta politikaria izan zen. Suediako lehen ministroa izan zen 1932ko abuztutik irailera.

Negozio eskolan ikasi zuen Göteborgen eta Jönköpingen denda bat izan zuen 1903 eta 1930 artean. Hogeita hamazazpi urterekin parlamentuan sartu zen eta Merkataritza eta Industria ministroa izan zen 1926tik 1928ra eta Finantza ministroa 1930etik 1932ra Carl Gustaf Ekmanen gobernuetan.

Ekmanek 1932an dimisioa eman behar izan zuenean Kreugerren krakaren ondorioz, Hamrin lehen ministro bihurtu zen. Hauteskundeen ondoren dimititu zuen, bere alderdiak eserlekuak galdu baitzituen. Berrogeita bederatzi eguneko agintaldia Suediako historiako laburrena izan da.

1930etik 1937ra Jönköping konderriko gobernadorea izan zen.

Kategoria:Suediako politikariak